Odstopanja se običajno odobrijo za omejeno obdobje, da se lahko oceni, ali je ukrep odstopanja še vedno ustrezen in učinkovit. Poleg tega so bile določbe členov 281 do 294 direktive o DDV v zvezi s posebno ureditvijo za mala podjetja nedavno pregledane. Nova direktiva o določitvi enostavnejših pravil o DDV za mala podjetja zahteva, da države članice najpozneje do 31. decembra 2024 sprejmejo in objavijo zakone in druge predpise, ki so potrebni za uskladitev z novimi pravili. Države članice bodo morale navedene nacionalne predpise uporabljati od 1. januarja 2025.

Prag letnega prometa v višini 55 000 EUR za registracijo za namene DDV bi koristil malim podjetjem, ki odbijejo majhen delež DDV, zlasti fizičnim osebam, ki se ukvarjajo z manjšo obrtjo, kmetom, za katere velja ureditev kompenzacijskih tarif za DDV, in osebam, ki opravljajo storitve za končne potrošnike in stranke. Če se tem osebam ne bi bilo treba registrirati za namene DDV do praga letnega prometa v višini 55 000 EUR, bi to znatno zmanjšalo njihovo upravno in davčno obremenitev. Ta ukrep bi pomagal tudi malim podjetjem, ki jih je pandemija COVID-19 močno prizadela.

Litovski organi so tudi pojasnili, da so v zadnjih letih ugotovili, da prag 45 000 EUR ni bistveno vplival na pobiranje prihodkov iz DDV.

Na podlagi informacij, ki so jih nacionalni organi zbrali leta 2019, je število davčnih zavezancev s prometom med 45 000 in 55 000 EUR 5 463. Vsi ti davčni zavezanci bi bili ob zvišanju praga upravičeni do ureditve za MSP.

Tretji dejavnik se nanaša na število davčnih zavezancev, ki bi jih ukrep zadeval. Litovski organi navajajo, da je 7 % vseh davkoplačevalcev, ki so leta 2019 opravljali gospodarske dejavnosti v Litvi, upravičenih do uporabe ureditve s trenutnim pragom v višini 45 000 EUR. Od teh 7 % jih je samo 1,8 % registriranih za namene DDV.

Drugi dejavnik se nanaša na vpliv, ki ga ima na prihodke državnega proračuna zvišanje praga s 45 000 EUR na 55 000 EUR . Litovski organi ocenjujejo, da bi to zvišanje povzročilo letno dodatno zmanjšanje prihodkov iz DDV v višini 6,4 milijona EUR. Trenutno DDV, ki se ne pobere zaradi praga 45 000 EUR, znaša 13,2 milijona EUR letno (z najnižjim pragom 29 000 EUR). Za primerjavo, skupni prihodki iz DDV so leta 2019 znašali 3,8 milijarde EUR.

Litovski organi so potrdili, da je bila opravljena analiza treh dejavnikov. Prvi dejavnik, ki upošteva osebe, registrirane kot zavezanci za DDV, kaže, da se število zavezancev za DDV v Republiki Litvi od leta 2017 stalno povečuje, velika večina (približno 90 %) oseb, ki so registrirane kot davčni zavezanci za namene DDV in plačujejo DDV v državni proračun, pa se je odločila za prostovoljno registracijo.

Z dvigom praga, nad katerim je treba osebo identificirati za namene DDV, z vrednosti 45 000 EUR na 55 000 EUR se pričakuje, da se bo upravno breme za podjetja, ki so upravičena do te ureditve, in zlasti za mikropodjetja, znatno zmanjšalo kot posledica ukrepa, saj bodo oproščena obveznosti v zvezi DDV, ki veljajo v splošni ureditvi glede DDV, kot je hramba dokumentacije o DDV ali predložitev obračunov DDV.

Ukrep je v skladu s politikami EU o malih in srednjih podjetjih, kot so bile določene v sporočilu o zagonu podjetij iz leta 2016 ter v sporočilu iz leta 2008 „Najprej pomisli na male“ – „Akt za mala podjetja“ za Evropo, v katerih so države članice pozvane, naj pri pripravi zakonodaje upoštevajo posebne značilnosti malih in srednjih podjetij ter naj poenostavijo obstoječe regulativno okolje.

Komisija v svojih letnih delovnih programih nenehno poudarja potrebo po enostavnejših pravilih za mala podjetja. V zvezi s tem se delovni program Komisije za leto 2020 sklicuje na „posebno strategijo za MSP, ki bo malim in srednjim podjetjem olajšala poslovanje, rast in širjenje“. Kar zadeva fiskalna pravila, je ukrep odstopanja v skladu s takimi cilji. Ukrep je predvsem v skladu z delovnim programom Komisije za leto 2017, ki se je nanašal posebej na DDV, pri čemer je navajal, da je upravno breme izpolnjevanja obveznosti v zvezi z DDV za mala podjetja veliko in da tehnične inovacije prinašajo nove izzive za učinkovito pobiranje davkov, poudarjena pa je bila tudi potreba po poenostavitvi DDV za manjša podjetja.

Kot je bilo že navedeno, bi morala biti odstopanja od direktive o DDV vedno časovno omejena, da se njihovi učinki lahko ocenijo. Podaljšanje veljavnosti posebnega ukrepa do 31. decembra 2024, ki ga je zahtevala Litva, je usklajeno z zahtevami nove direktive o enostavnejših pravilih o DDV za mala in srednja podjetja, ki se uporablja od 1. januarja 2025.

Podobna odstopanja za oprostitev plačila DDV so bila odobrena drugim državam članicam za davčne zavezance, katerih letni promet je pod določenim pragom, kot je določeno v členih 285 in 287 direktive o DDV. Nizozemski je bil odobren prag v višini 25 000 EUR, Italiji prag v višini 30 000 EUR, Luksemburgu prag v višini 35 000 EUR, Latviji, Poljski in Estoniji je bil odobren prag v višini 40 000 EUR, Hrvaški prag v višini 45 000 EUR in Malti prag v višini 20 000 EUR; Madžarski prag v višini 48 000 EUR, Sloveniji prag v višini 50 000 EUR in Romuniji prag v višini 88 500 EUR.

Ukrep odstopanja je v skladu s filozofijo nove direktive, ki spreminja člene 281 do 294 direktive o DDV v zvezi s posebno ureditvijo za mala podjetja, ki izhaja iz akcijskega načrta za DDV, njen cilj pa je ustvariti sodoben in poenostavljen sistem za ta podjetja. Njen namen je zlasti zmanjšati stroške izpolnjevanja obveznosti v zvezi z DDV in izkrivljanje konkurence na nacionalni ravni in na ravni EU, zmanjšati negativen vpliv učinka praga in olajšati izpolnjevanje obveznosti podjetij ter spremljanje, ki ga izvajajo davčne uprave.

Trenutno je 7 % vseh davčnih zavezancev, ki so leta 2019 opravljali gospodarske dejavnosti v Litvi, upravičenih do ureditve, pri kateri velja trenutni prag 45 000 EUR, 1,8 % pa jih je registriranih za namene DDV.

Po informacijah nacionalnih organov iz leta 2019 je bilo 5 463 davčnih zavezancev s prometom med 45 000 in 55 000 EUR. Vsi ti davčni zavezanci bi bili ob zvišanju praga upravičeni do ureditve za MSP.

Namen predloga izvedbenega sklepa Sveta je povečati sedanji prag oprostitve s 45 000 EUR na 55 000 EUR. To povišanje praga je ukrep za poenostavitev, ki ukinja številne obveznosti DDV za podjetja, ki poslujejo z letnim prometom, ki ne presega 55 000 EUR. Sklep bo zato imel potencialno pozitiven učinek na zmanjšanje upravnega bremena za številne davčne zavezance in, posledično, za davčno upravo.

Posvetovanje z zainteresiranimi stranmi ni bilo opravljeno. Ta predlog temelji na zahtevi Litve in zadeva le to državo članico.

Predlog

IZVEDBENI SKLEP SVETA

o dovoljenju Republiki Litvi za uporabo ukrepa, ki odstopa od člena 287 Direktive 2006/112/ES o skupnem sistemu davka na dodano vrednost

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost in zlasti prvega pododstavka člena 395(1) Direktive,

ob upoštevanju predloga Evropske komisije,

ob upoštevanju naslednjega:

(1)V skladu s členom 287(11) Direktive 2006/112/ES lahko Litva oprosti plačila davka na dodano vrednost (DDV) tiste davčne zavezance, katerih letni promet ne presega protivrednosti zneska v nacionalni valuti v vrednosti 29 000 EUR po menjalnem tečaju na dan njenega pristopa. Z Izvedbenim sklepom Sveta 2011/335 je Litva dobila dovoljenje, da uporabi poseben ukrep, ki odstopa od člena 287 Direktive 2006/112/ES, da lahko davčne zavezance, katerih letni promet ne presega 45 000 EUR, oprosti plačila DDV do 31. decembra 2020.

(2)Z dopisom, ki ga je Komisija evidentirala 18. junija 2020, je Litva zaprosila za dovoljenje za uporabo posebnega ukrepa odstopanja od točke (11) člena 287 Direktive 2006/112/ES (v nadaljnjem besedilu: ukrep odstopanja), in sicer od 1. januarja 2021 do 31. decembra 2024, da bi lahko še naprej uporabljala oprostitev in zvišala prag oprostitve na 55 000 EUR, tj. do datuma, do katerega morajo države članice sprejeti zakone in druge predpise, potrebne za uskladitev z Direktivo Sveta (EU) 2020/285, ki določa enostavnejša pravila o DDV za mala podjetja in med drugim z učinkom od 1. januarja 2025 črta člen 287 Direktive 2006/112/ES.

(3)Na podlagi ukrepa odstopanja bi bili davčni zavezanci, katerih letni promet znaša največ 55 000 EUR, oproščeni določenih ali vseh obveznosti v zvezi z DDV iz poglavij od 2 do 6 naslova XI Direktive Sveta 2006/112/ES.

(4)Višji prag v posebni ureditvi za mala podjetja, določeni v členih 281 do 294 Direktive 2006/112/ES, je ukrep poenostavitve, saj lahko znatno zmanjša obveznosti v zvezi z DDV za mala podjetja. Zahtevani prag v višini 55 000 EUR je skladen s členom 284 Direktive 2006/112/ES, kakor je bila spremenjena z Direktivo (EU) 2020/285.

(5)Komisija je v skladu z drugim pododstavkom člena 395(2) Direktive 2006/112/ES z dopisoma z dne 10. in 11. avgusta 2020 o zahtevi Litve obvestila druge države članice. Z dopisom z dne 12. avgusta 2020 je Komisija uradno obvestila Litvo, da ima vse informacije, potrebne za presojo zahteve.

(6)Ukrep odstopanja je za davčne zavezance neobvezen. Davčni zavezanci imajo še vedno možnost, da se odločijo za splošno ureditev DDV v skladu s členom 290 Direktive 2006/112/ES.

(7)Glede na informacije, ki jih je predložila Litva, bo imel ukrep odstopanja le zanemarljiv učinek na skupni znesek davčnih prihodkov Litve v fazi končne potrošnje.

(8)Ukrep odstopanja ne bo imel negativnega vpliva na lastna sredstva Unije, pridobljena iz naslova DDV, ker bo Litva izračunala nadomestilo v skladu s členom 6 Uredbe Sveta (EGS, Euratom) št. 1553/89.

(9)Glede na to, da se pričakuje, da bo višji prag zmanjšal obveznosti v zvezi z DDV ter s tem upravno breme in stroške izpolnjevanja obveznosti za mala podjetja in davčne organe, učinek na skupne prihodke iz DDV pa je zanemarljiv, bi bilo treba Litvi dovoliti uporabo ukrepa odstopanja.

(10)Dovoljenje za uporabo ukrepa odstopanja bi moralo biti časovno omejeno. Rok bi moral zadostovati za oceno učinkovitosti in ustreznosti praga. Poleg tega morajo države članice v skladu z Direktivo (EU) 2020/285 do 31. decembra 2024 sprejeti in objaviti zakone in druge predpise, potrebne za uskladitev s členom 1 navedene direktive, in jih uporabljati od 1. januarja 2025. Zato bi bilo primerno Litvi dovoliti, da uporablja ukrep odstopanja do 31. decembra 2024 –